Държавен вестник, бр. 79, 2008 г., стр. 3

Б Р О Й  79
Д Ъ Р Ж А В Е Н   В Е С Т Н И К
С Т Р .  3
б) в т. 2, буква “б” думите “Фонд “Репуб-
ликанска пътна инфраструктура” се заменят
с “Национална агенция “Пътна инфраструк-
тура” или упълномощено от него длъжност-
но лице”.
11. В чл. 29:
а) в ал. 1 думите “Фонд “Републиканска път-
на инфраструктура” се заменят с “Национална
агенция “Пътна инфраструктура” и думите “ди-
ректорите на съответните специализирани зве-
на” се заменят с “изпълнителния директор на
агенцията или упълномощено от него длъж-
ностно лице”;
б) алинея 2 се отменя.
12. В чл. 30 ал. 1 се изменя така:
“(1) Недвижимите имоти и движимите
вещи—частна държавна собственост, предоста-
вени за управление на Национална агенция
“Пътна инфраструктура”, могат да се отдават
под наем от изпълнителния директор с разре-
шение на надзорния съвет на агенцията при
условията и по реда на Закона за държавната
собственост.”
13. В чл. 31:
а) в ал. 1 думите “Директорът на областното
пътно управление може да предоставя” се за-
менят с “Изпълнителният директор на Нацио-
нална агенция “Пътна инфраструктура” или
упълномощени от него длъжностни лица могат
да предоставят”;
б) в ал. 3 думите “директора на областното
пътно управление” се заменят с “изпълнител-
ния директор на Национална агенция “Пътна
инфраструктура”;
в) в ал. 4 думите “на служебното или” се за-
личават.
14. Член 32 се отменя.
15. Член 34 се изменя така:
“Чл. 34. (1) Министерският съвет опреде-
ля държавната политика за планирането, из-
граждането, управлението и поддържането на
пътната инфраструктура в Република Бъл-
гария.
(2) В изпълнение на държавната политика
по ал. 1 Министерският съвет приема дълго-
срочна стратегия за развитие на пътната ин-
фраструктура и средносрочна оперативна прог-
рама за изпълнение на стратегията.
(3) Министърът на транспорта и министъ-
рът на регионалното развитие и благоустройс-
твото осъществяват държавната политика за
развитието на пътната инфраструктура и пред-
лагат на Министерския съвет стратегия за раз-
витие на пътната инфраструктура и средносроч-
на оперативна програма за изпълнението є.
(4) Стратегията за развитие на пътната ин-
фраструктура и средносрочната оперативна
програма за нейното изпълнение се разработ-
ват от Национална агенция “Пътна инфра-
структура”.
(5) Средносрочната оперативна програма
определя етапите при реализацията на Страте-
гията за развитие на пътната инфраструктура и
съдържа:
1. анализ и оценка на текущото технико-ек-
сплоатационно състояние на пътната мрежа;
2. срок на действие, цели и анализ на финан-
совите и техническите възможности за тяхното
постигане;
3. поименен списък на проектите, включени
в програмата, и приоритети в последователност-
та на тяхното реализиране;
4. оценка на взаимодействието между вклю-
чените в програмата проекти с други проекти
от национално и регионално значение;
5. бюджетна прогноза за ресурсно осигуря-
ване на програмата, включително по линия на
международни финансови споразумения и прог-
рами за развитие на пътна инфраструктура.”
16. Член 35 се изменя така:
“Чл. 35. По предложение на изпълнителния
директор надзорният съвет на Национална аген-
ция “Пътна инфраструктура” одобрява средно-
срoчна бюджетна прогноза за инвестиции на
агенцията за изпълнение на проекти по сред-
носрочната оперативна програма.”
17. В чл. 36:
а) алинеи 1 и 2 се изменят така:
“(1) Национална агенция “Пътна инфра-
структура” разработва годишна инвестицион-
на програма за следните основни дейности по
републиканските пътища: проучване, проекти-
ране и отчуждаване, изграждане на нови и ре-
конструкция на съществуващи пътища, поддър-
жане и ремонт.
(2) Годишната инвестиционна програма се
одобрява от надзорния съвет.”;
б) в ал. 3 думите “Управителният съвет на
Фонд “Републиканска пътна инфраструктура”
се заменят с “Надзорният съвет по предложе-
ние на изпълнителния директор на Национал-
на агенция “Пътна инфраструктура”.
18. Създават се чл. 36а и 36б:
“Чл. 36а. Годишната инвестиционна програ-
ма се съставя в съответствие със средносрочна-
та оперативна програма по чл. 34, ал. 2, като се
отчитат и областните програми за ремонт и
поддръжка в рамките на определените лимити
за капиталови разходи по бюджета на Нацио-
нална агенция “Пътна инфраструктура”.
Чл. 36б. (1) Изпълнителният директор на
Национална агенция “Пътна инфраструктура”
разработва проект на средносрочна бюджетна
прогноза за инвестиции на агенцията като част
от средносрочната оперативна програма по
чл. 34, ал. 2 и го представя за приемане от над-
зорния съвет на агенцията.
(2) Бюджетната прогноза по ал. 1 включва
обобщени разчети за приходите, текущите раз-
ходи, капиталовите разходи, както и разходите
за обслужване на заеми. Тя се одобрява от над-
зорния съвет и се внася в Министерството на
финансите.